OzLabs/hebrew-wiki-articles huggingface dataset:
אלונסו אלוורס דה פינדה

אלונסו אלוורס דה פינדה בספרדית: Alonso Álvarez de Pineda; 1494 – 1519) היה קונקיסטאדור וקרטוגרף ספרדי, שתועד לראשונה בתולדות טקסס. בשנת 1519 הוא הוביל מספר משלחות למיפוי קווי החוף המערביים של מפרץ מקסיקו, מחצי האי יוקאטן ועד נהר פאנוקו, צפונית לוורוצ'וז. חואן פונסה דה ליאון מיפה בעבר חלקים מפלורידה, שלדעתו הוא אי. החקירה של אנטון דה אלמינוס ביטלה את האזורים המערביים כאתר המעבר, והשאירה את השטח בין נהר פאנוקו לפלורידה.

אלמינוס שכנע את מושל סנטיאגו, פרנסיסקו דה גאראי, לממן משלחת למיפוי בשאר מפרץ מקסיקו. גאראי קיבל שלוש אוניות עם מאתיים ושבעים חיילים, והציב אותן בפיקודו של דה פינדה. הם עזבו את סנטיאגו בתחילת 1519 והפליגו מערבה לאורך קו החוף הצפוני של המפרץ. בקצה המערבי של דרום פלורידה הוא ניסה להפליג מזרחה, אך הרוחות לא היו מתאימות. במקום זאת, הוא הפליג מערבה לאורך חוף מפרץ המפרץ.

ב־2 ביוני 1519 נכנס אלוורס דה פינדה למפרץ גדול עם ההתיישבות צפופה של ילידים אמריקאיים בחוף אחד. הוא הפליג במעלה נהר המיסיסיפי. תיאור הארץ והתיישבותה, הביאו היסטוריונים רבים להאמין שהוא תיאר את מפרץ מוביל ואת נהר אלבמה.

אלונסו אלוורס דה פינדה המשיך במסעו מערבה. ב־24 ביוני 1519, ביום החג הרומי הקתולי של קורפוס כריסטי, הפליג אל מה שהוא כינה מפרץ קורפוס כריסטי. אין שום עדות אמינה לכך שאי פעם הגיע לחופי טקסס, אך הוא עגן מווילה ריקה דה לה וראקרוס, זמן קצר לאחר שהרנן קורטס עזב.

קורטס חזר כששמע על בואו של דה פינדה. דה פינדה ביקש לסמן גבול בין האדמות שהוא טוען כשייכות לגאראי לאלה שקורטס כבר טען לבעלות עליהן. קורטס לא היה מוכן להתמקח, ודה פינדה עזב כדי לחזור צפונה. זמן קצר לאחר מכן הפליג במעלה נהר ששמו לאס פלמאס, שם בילה למעלה מארבעים יום בתיקוני ספינותיו. לאס פלמאס היה ככל הנראה נהר פאנוקו ליד טמפיקו של ימינו, טאמוליפס, מקסיקו.

אף על פי שדה פינדה נהרג בקרב עם ילידי נהר פאנוקו, המפה שלו הגיעה למושל גאראי.

המשלחת סימנה את גבולות מפרץ מקסיקו, תוך שלילת הרעיון של מעבר ים לאסיה. המיפוי גם אימת שפלורידה הייתה חצי אי במקום אי, ואפשרה לאלוורס דה פינדה להיות האירופי הראשון שראה את אזורי החוף של מערב פלורידה, אלבמה, מיסיסיפי, לואיזיאנה וטקסס, אדמות שכינה "עמיחל." "

המפה שלו היא המסמך הידוע הראשון בהיסטוריה של טקסס והייתה המפה הראשונה של אזור חוף מפרץ המפרץ בארצות הברית והיא מאוחסנת בארכיב הכללי דה אינדיאס בספרד.

==הערות שוליים==

קטגוריה:מגלי ארצות ספרדים
קטגוריה:קרטוגרפים ספרדים
קטגוריה:קונקיסטאדורים
קטגוריה:ילידי 1494
קטגוריה:נפטרים ב-1519
נגד בדידות - מחשבות

נגד בדידות - מחשבות הוא ספר מאת גדי טאוב הכולל אוסף של מסות וסיפורים על הכמיהה לאהבה, לקשר אנושי ותחושת הביחד, ועל החששות והקשיים למימושה. הספר יצא לאור בעברית בשנת 2016 בהוצאת משכל.
הספר מהווה מעין המשך לספר נגד בדידות - רשמים, שפרסם המחבר בשנת 2011.

==הספר==
המחבר סיפר שבתחילה חשב לקרוא לספר 'נגד בדידות - מחשבות' בשם "'נגד אינדיבידואליזם". הספר מורכב מאוסף חיבורים ומאמרים של טאוב, והם מעלים מחשבות ותובנות חדשות על מחיר ה"בדידות" וה"אינדוידואליזם".

יצחק מור כתב בביקורת לספר:

==קישורים חיצוניים==
* [https://www.ybook.co.il/book/6745/נגד-בדידות--מחשבות הספר] באתר ידיעות ספרים
* [https://www.e-vrit.co.il/נגד_בדידות-details.aspx הפרק הראשון] באתר "עברית"
* [https://he.wikiquote.org/wiki/נגד_בדידות:_מחשבות ציטוטים מהספר 'נגד בדידות: מחשבות'], באתר ויקיציטוט
* [https://he.wikiquote.org/wiki/נגד_בדידות:_רשמים ציטוטים מהספר 'נגד בדידות: רשמים'], באתר ויקיציטוט

על הספר:
* 
* 
* [https://www.zavitaheret.com/על-נאורות-ובדידות-ראיון-עם-דר-גדי-טאוב?print=print "על נאורות ובדידות: ריאיון עם ד"ר גדי טאוב"] פורסם ב"זווית אחרת".
* רן בן-נון [https://www.yediot.co.il/articles/0,7340,L-4813669,00.html סקירת הספר] באתר ידיעות אחרונות
* [https://eretzacheret.org/דור-של-בדידות/ "דור של בדידות"] באתר "ארץ אחרת", 18 בספטמבר 2011.
* [https://www.videoruclip.com/video/8YW5fqpLvUo/-/ המחבר בשיחה על ספריו בהם הספר "נגד הבדידות" (יוטיוב)]

==הערות שוליים==

קטגוריה:ספרי הוצאת משכל
מוריס 8

מוריס 8 (באנגלית: Morris Eight) היא סדרת מכוניות קטנות בתצורות שונות שכללו מכוניות משפחתיות ומכוניות קבריולה, מתוצרת יצרנית הרכב הבריטית Morris Motors Limited אשר יוצרה בין השנים 1935 – 1948 בבריטניה ובאוסטרליה.

בין השנים 1940 – 1954 יוצרה סדרת "Morris Series Z" מסחריות בבריטניה וטנדרים באוסטרליה.

==סדרות==

* "מוריס 8".
* "מוריס 8 סדרה שנייה".
* "מוריס 8 סדרה "E".

==="מוריס 8" סדרה ראשונה===

* יוצר בין השנים 1931 – 1937 בבריטניה ובאוסטרליה.
* יוצרו 164,102 יחידות.
* תצורות: 2 דלתות סדאן, 4 דלתות סדאן, 2 דלתות קבריולה, 2 דלתות "tourer" - קבריולה, 5 דלתות מסחרית.
* מחיר היחידה עמד על 118 לירה שטרלינג (שנת 1931, בריטניה לדגם 4 דלתות סדאן).

==="מוריס 8" סדרה שנייה===

* יוצר בשנת 1938 בבריטניה ובאוסטרליה.
* יוצרו 54,000 יחידות.
* תצורות: 2 דלתות סדאן, 4 דלתות סדאן, 2 דלתות קבריולה, 2 דלתות "tourer" - קבריולה.

==="מוריס 8 סדרה "E"===
* יוצר בין השנים 1938 – 1948 בבריטניה ובאוסטרליה.
* יוצרו 120,434 יחידות.
* תצורות: 2 דלתות סדאן, 4 דלתות סדאן, 2 דלתות קבריולה, 2 דלתות "tourer" - קבריולה, 2 דלתות "Roadster utility" - טנדר, 2 דלתות "Coupé utility" - טנדר, 2 דלתות מסחרית.

===מוריס "סדרה Z"===
* יוצר בין השנים 1940–1954.
* יוצרו 51,000 יחידות.
* תצורות: 2 דלתות מסחרית (בריטניה), 2 דלתות "Coupé utility" - טנדר (אוסטרליה).

==תמונות==
<gallery mode="packed" heights="100">
קובץ:MHV Morris 8 4-door saloon 1937.jpg | "מוריס 8", דגם 4 דלתות, שנת 1937
קובץ:Morris 8 (1935) (10275822905).jpg | "מוריס 8", דגם 4 דלתות, שנת 1935
קובץ:Morris 8 Series E (1946) - 21724108455.jpg| "מוריס 8", סדרה "E", שנת 1946 
קובץ:Morris 8 4-Seater 1937.jpg | "מוריס 8", בתצורת 4 מושבים, שנת 1937 - קבריולה 
קובץ:Vintage Car at Haworth.jpg | "מוריס 8" - קבריולה 
קובץ:1948 Morris 8-40 Tourer (Series E).jpg | "מוריס 8/40", סדרה "E", שנת 1948 - קבריולה
קובץ:Morris Eight Series E Tourer (1939) - 30725071411.jpg | "מוריס 8", סדרה "E", שנת 1939 - קבריולה
קובץ:Morris 8 Series E 4-Seat Tourer (1939) - 21364306905.jpg | "מוריס 8", 4 מושבים, סדרה "E", שנת 1939 - קבריולה
קובץ:1937 Morris Eight 5cwt van DKP507-1 010511 CPS.jpg | "מוריס 8", שנת 1937 - מסחרית
קובץ:1935 Morris 8 Panel Delivery - red - fvr (4611294367).jpg | "מוריס 8", שנת 1935 - מסחרית
קובץ:Morris 8 Panel Delivery - red - rvr (4611293905).jpg | "מוריס 8" - מסחרית
קובץ:Brighton Commercial Vehicle run 2005 - Flickr - Elsie esq. (31).jpg | "מוריס 8" - טנדר
קובץ:Morris 8 Pickup.jpg | "מוריס 8", מנוע 718 סמ"ק - טנדר
קובץ:Morris Z series GPO van reg GYT 866.jpg |מוריס סדרה Z - מסחרית
קובץ:Morris Series Z Utility 1949.JPG |מוריס סדרה Z, דגם "coupé utility", שנת 1949 
</gallery>

==ראו גם==
* מוריס מיינור (1928)
* מוריס 14

==קישורים חיצוניים==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1935
קטגוריה:מכוניות בריטיות
קטגוריה:כלי רכב המורכבים באוסטריה
8
יאקוב ינקטו

יאקוב ינקטו (בצ'כית: Jakub Jankto; נולד ב-19 בינואר 1996) הוא כדורגלן צ'כי המשחק בעמדת הקשר בקליארי ובנבחרת צ'כיה.

ינקטו הוא הכדורגלן הראשון והיחיד בעולם כיום שיצא מהארון כהומו שהוא פעיל וברמה של שחקן נבחרת לאומית.

==קריירת מועדונים==

בשנת 2014, ינקטו חתם בשורות אודינזה מהסרייה א' תמורת 700 אלף אירו. מבלי שערך הופעה אחת בקבוצה הבוגרת באותה העונה, הוא הושאל לאסקולי מהסרייה ב' בשנת 2015. ב-15 בספטמבר 2015, הוא ערך את הופעת הבכורה שלו בקבוצה בניצחון 0–1 על וירטוס אנטלה.

ב-6 ביולי 2018, סמפדוריה הודיעה על השאלתו של ינקטו עם אופציית רכישה בסך 15 מיליון אירו. ב-12 באוגוסט, הוא ערך את הופעת הבכורה שלו במדי הקבוצה בניצחון 0–1 על ויטרבסה קסטרנסה במסגרת הגביע האיטלקי. בתום העונה, סמפדוריה השלימה את מעברו של המגן. את שער הבכורה שלו במדי הקבוצה כבש בהפסד החוץ 3–1 לאינטר ב-28 בספטמבר 2019 במסגרת המחזור השישי של אותה העונה.

ב-20 באוגוסט 2021, ינקטו חתם על חוזה לשנתיים בחטאפה מהלה ליגה. ב-10 באוגוסט 2020, ינקטו הושאל לספרטה פראג מחאטפה, לעונה אחת.

ב-15 ביולי 2023, חתם על חוזה לשנתיים בקליארי מהסרייה א'.

== חיים אישיים ==
ינקטו אב לבן ממערכת יחסים עם הדוגמנית מרקטה אוטומנסקה.

ב-13 בפברואר 2023 הודיע ינקטו דרך הרשת החברתית טוויטר על כך שהוא הומוסקסואל.

==קישורים חיצוניים==

* 

==הערות שוליים==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלנים להט"בים
קטגוריה:ספורטאים להט"בים צ'כים
קטגוריה:פראג: כדורגלנים
קטגוריה:כדורגלני אודינזה
קטגוריה:כדורגלני אסקולי
קטגוריה:כדורגלני סמפדוריה
קטגוריה:כדורגלני חטאפה
קטגוריה:כדורגלני ספרטה פראג
קטגוריה:כדורגלני קליארי
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:ספורטאים זרים באיטליה
קטגוריה:ספורטאים צ'כים בספרד
קטגוריה:צ'כים שנולדו ב-1996
פסגת סטרנברג

פסגת סטרנברג (באנגלית: Sternberg Peak) היא פסגה בפסגות נברסקה, ברכס בריטניה שבאנטארקטיקה.

גובהה של הפסגה כ-1,300 מטרים מעל פני הים.

הפסגה ממוקמות כ־4.3 קילומטרים צפונית מזרחית לפסגת רנד (אף היא בפסגות נברסקה).

== היסטוריה ==
=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ב. שטרנברג (B. Sternberg), שהיה חבר משלחת החקר הגאופיזית, במסגרת פרויקט חקר מדף הקרח רוס, בעונת מחקר 1974 - 1973.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:18069 פסגת סטרנברג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17136&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סטרנברג] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25603988 מפת אזור פסגת סטרנברג]
* [http://distancebetween.info/sternberg_peak מחשבון מרחקים - המרחק מפסגת סטרנברג לאתרים סמוכים]

== הערות שוליים ==

סטרנברג
סטרנברג
אלכסנדר ברנפס

ד"ר אלכסנדר בנין ברנפס (באנגלית: Alexander Benin Bernfes; 1909 – 27 בדצמבר 1986, לונדון) היה אוצר ואספן תצלומי השואה. באוספו הפרטי נשמרו תצלומים מתקופת השואה ובמיוחד תצלומים של יהודי ורשה וגטו ורשה.

==קורות חיים==
לפני השואה היה ברנפס מרצה ב בוורשה . בשנת 1942 נמלט ברנפס מגטו ורשה, חצה את אירופה והגיע ללונדון. שם מסר עדות ראייה על הכיבוש הגרמני במזרח אירופה ועל גורל היהודים. מיד לאחר המלחמה נטל ברנפס על עצמו חיפוש אחר תיעוד מצולם של מאורעות השואה ושימורו של תיעוד זה. הוא אסף בעיקר תצלומים ממקורות גרמניים, תצלומים של צלמים גרמניים מקצועניים וחובבים, הן בסטילס והן בווידאו. בין המקורות לאוספיו היו תצלומים שביצעו חיילי הצבא הגרמני (הוורמכט), אנשי השירות החשאי הבריטי, אנשי גסטפו שהופקדו על תיעוד החיים והמוות בגטו, ועוד. 

באוספו של ברנפס נמצאו מאות תצלומים מוורשה, מתקופת הפלישה לפולין, מתקופת גטו ורשה, מימי הנסיגה הגרמנית ב-1944, וכן תצלומים המתעדים את חורבן יהדות פולין בשואה.

ברנפס העיד במשפטי נירנברג. פרסומים מודפסים רבים, תערוכות רבות ואף סרטים התבססו על אוספיו ועל חומרים שסיפק. בין היתר מבוסס על אוספיו הסרט התעודי "גטו ורשה", ובו גם תצלומי ארכיון מאלבומו הפרטי של הימלר ומצילומי הצבא הגרמני, האס-אס והגסטפו, חומקים שאסף ברנפס. ברנפס אף היה הקריין בסרט.

כיוון שהיה ערירי, לא נודע דבר מותו אלא שבועות לאחר מותו. עם פינוי דירתו הובא דבר מותו הובא לידיעת רפאל שרף, וכך ניצל חלק גדול מארכיוניו. לפי צוואתו, יועדו ארכיוניו לעבור ליד ושם. עם זאת, חלק מאוספיו מצויים בארכיון ייוו"א.

==קישורים חיצוניים==
* [https://www.spiegel.de/spiegel/print/d-45522464.html כתבה על ברנפס] בעיתון הגרמני "דר שפיגל" משנת 1968. 

==הערות שוליים==

קטגוריה:ניצולי השואה: פולין
קטגוריה:השואה: מסמכים ותיעוד
קטגוריה:יהודים בשואה: פולין
קטגוריה:פולנים שנולדו ב-1909
קטגוריה:נפטרים ב-1986
יוני טובים

יוני טובים (נולד ב-8 בנובמבר 1996) הוא יוטיובר, מפיק מוזיקלי ודי ג'יי ישראלי. ידוע בשם ערוץ היוטיוב שלו BrainDamage (בתרגום חופשי לעברית: נזק מוחי).

== ביוגרפיה ==
יוני טובים החל להעלות סרטוני קסמים יחד עם חברו, רן גילור לערוץ היוטיוב שלו ב-2014, באוקטובר 2016 פרש רן מהערוץ שלהם, שנתיים לאחר הפרישה שלו יצרו השניים שיר יחד בשם "ויבאקס". טובים החל להתפרסם בעיקר ב-2017, באותה שנה הגיע טובים ל-100 אלף מנויים לערוץ היוטיוב שלו. ב-2018 יצא מהארון כהומוסקסואל.

=== רשימת הפינות בערוץ ===
* אתגרים - סרטונים בהם טובים מאתגר את עצמו או אחרים אותם משתף בסרטונים לבצע משימות.
* דיבוב מצחיק - סרטונים בהם הוא מארח יוטיוברים ומדבב יחד איתם קטעים מתוך סדרות שונות בצורה הומוריסטית.
* ניסויים חברתיים - סרטונים בהם הוא עושה ניסויים ומצפה לראות כיצד יגיבו האנשים.
* מתיחות - סרטונים בהם הוא מותח את חבריו ואף זרים ברחוב.

== קריירה מוזיקלית ==
טובים הוא חלק מההרכב המוזיקלי "Revox" לצד חברו, סאן אטיאס. באפריל 2019 הוציאו יחד סינגל בשם "הכי רחוק" בשיתוף עם הזמר אלמוג קריאף. בדצמבר 2019 הוציאו יחד עוד סינגל בשם "יש מקום לכולם". ביולי 2022 הוציא יחד עם רעיה (נדב הנדלר) סינגל בשם "לא ברמה שלי".

== פרסים ומועמדויות ==
{| class="wikitable"
|+
!שנה
!במסגרת
!קטגוריה
!מועמדות
!תוצאה
|-
|2017
|פלייקון
|היוטיובר של השנה
|BrainDamage
|
|-
| rowspan="2" |2019
| rowspan="2" |פרסי נבחרי השנה של פרוגי
|קליפ כוכבי הרשת של השנה
|הכי רחוק
|
|-
|מוביל הטרנדים של השנה
|BrainDamage
|
|}

== קישורים חיצוניים ==

== הערות שוליים ==

קטגוריה:יוטיוברים ישראלים
קטגוריה:מוזיקאים ישראלים
קטגוריה:מוזיקאים להט"בים ישראלים
קטגוריה:מלחינים ישראלים
קטגוריה:מלחינים להט"בים ישראלים
קטגוריה:מפיקים מוזיקליים ישראלים
קטגוריה:כוכבי רשת ישראלים
קטגוריה:ישראלים שנולדו ב-1996
נואל ואן 'ט אנד

נואל ואן 'ט אנד (בהולנדית: Noël van 't End; נולד ב-15 ביוני 1991) הוא ג'ודוקא הולנדי המתחרה בקטגוריית המשקל עד 90 ק"ג, אלוף העולם (2019).

==קריירה==
בנובמבר 2013, ואן 'ט אנד זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי אבו דאבי. בנובמבר 2014, הוא זכה במדליית זהב בגראנד פרי צ'ינגדאו לאחר שניצח בגמר את אלון ששון הישראלי. במרץ 2015 זכה במדליית הזהב השנייה שלו בתחרות מהסבב העולמי כאשר זכה בגראנד פרי סמסון. במאי 2015 הוא זכה במדליית ארד בטורניר המאסטרס היוקרתי שנערך באותה השנה ברבאט.

ואן 'ט אנד התחרה במשחקים האולימפיים בריו דה ז'ניירו 2016 בקטגוריית המשקל עד 90 ק"ג אך הודח בסיבוב השני לאחר שהפסיד ללחגואסורנגין אוטגונבטאר המונגולי. באותה השנה הוא זכה במדליית זהב בגראנד פרי טביליסי כאשר ניצח בגמר את מרקוס ניימן השוודי. באליפות אירופה בשנת 2018 שנערכה בתל אביב, סיים ואן 'ט אנד במקום החמישי לאחר שהפסיד בקרב על מדליית הארד לתאודורוס צלידיס היווני. באותה השנה הוא זכה במדליית כסף בגראנד סלאם אוסקה היוקרתי שביפן.

באליפות העולם 2019 שנערכה בטוקיו, זכה ואן 'ט אנד במדליית הזהב בקטגוריית המשקל עד 90 ק"ג והפך לג'ודוקא ההולנדי השישי מנבחרת הגברים שזוכה בתואר אלוף העולם והראשון מזה 10 שנים. הוא הגיע לאליפות כשהוא מדורג עשירי בדירוג העולמי והפתיע כאשר ניצח את כל 6 קרבותיו. את שלושת הקרבות הראשונים הוא ניצח באיפון וברבע הגמר הוא ניצח בניקוד ווזארי את אקסל קלרז'ה הצרפתי לאחר תרגיל סודה-צוריקומי-גושי. בחצי הגמר הוא ניצח באיפון את נמניה מאידוב הסרבי שוב לאחר תרגיל סודה-צוריקומי-גושי מוצלח במיוחד. בגמר ואן 'ט אנד התמודד מול שויצ'ירו מוקאי היפני וניצח בווזארי כאשר 35 שניות לסיום ביצע תרגיל בשם קוסוטו-גרי. באותה השנה הוא זכה גם בגראנד סלאם יקטרינבורג כשניצח בגמר את בקה גוויניאשווילי הגיאורגי.

באולימפיאדת טוקיו 2020, ואן 'ט אנד סיים במקום השביעי. הוא החל את דרכו בסיבוב השני בו ניצח באיפון תוך 33 שניות את פאולו פרסוגליה מסן מרינו. בשמינית הגמר הוא ניצח בווזארי את אקסל קלרז'ה הצרפתי וברבע הגמר הפסיד למיכאל זגאנק הטורקי בזמן ניקוד זהב. הוא נשר לקרבות בית הניחומים, שם הפסיד בווזארי לכריסטיאן טוט ההונגרי והודח.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| צ'ינגדאו
| סין
|-
| 2015
| גראנד פרי
| סמסון
| 
|-
| 2016
| גראנד פרי
| טביליסי
| 
|-
| 2019
| גראנד סלאם
| יקטרינבורג
| 
|-
| 2021
| מאסטרס
| דוחה
| 
|}

==קישורים חיצוניים==

==הערות שוליים==

קטגוריה:ג'ודוקא הולנדים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:הולנדים שנולדו ב-1991
קלאוס טויבר

קלאוס טויבר (בגרמנית: Klaus Teuber; 25 ביוני 1952 – 1 באפריל 2023) היה מעצב משחקי לוח גרמני הנודע לרוב בשל סדרת משחקיו המצליחה, "קטאן".

== ביוגרפיה ==
טויבר נולד ב-1952. 

משנת 2007 ועד מותו, הוא התגורר בדרמשטאדט עם אשתו קלאודיה. יש להם שני בנים.

נפטר ב-1 באפריל 2023 לאחר מחלה קצרה וקשה.

== קריירה ==
תמונה של המשחק ברברוסה, שהיה אחד המשחקים הראשונים שתכנן טויבר
הוא זכה בפרס Spiel des Jahres ארבע פעמים בעבור המשחקים: ברברוסה, Drunter und Drüber, המתיישבים של קטאן ו-Hoity Toity.
טויבר תכנן לראשונה משחק לוח ב-1991, כשהוציא לשוק את המשחק Hoity Toity, שזכה ליבוא מוקדם יחסית של משחק בסגנון גרמני לשוק האמריקאי. ב-1995 הוציא לאור את משחק הלוח המתיישבים של קטאן, שזכה להצלחה אדירה, פרסים ומשחקי הרחבה. ב-1996 הוציא הרחבה של חמישה עד שישה שחקנים למשחק המתיישבים של קטאן. ב-1997 פרסם הרחבה נוספת לקטאן – קטאן: יורדי הים, וב-1998 הוציא לשוק את הרחבת ערים ואבירים. בשנת 1999, טויבר פרש ממקצועו כטכנאי שיניים, והפך למעצב משחקים במשרה מלאה. הוא המשיך להוציא משחקי לוח נוספים ובהם: קטאן: סוחרים וברברים (2008), קטאן: מגלי ארצות ופיראטים , קטאן: עליית שבט האינקה (2018) ומשחקים רבים נוספים.

==קישורים חיצוניים==

* 

==הערות שוליים==

קטגוריה:קטאן
קטגוריה:גרמנים
קטגוריה:מעצבים
קטגוריה:גרמנים שנולדו ב-1952
קטגוריה:גרמנים שנפטרו ב-2023
הבחירות הפרלמנטריות בהונגריה 2018

הבחירות הפרלמנטריות בהונגריה 2018 התקיימו ב-8 באפריל 2018. מערכת זו היא מערכת הבחירות השמינית בה מתקיימת מערכת רב מפלגתית ומערכת הבחירות השנייה מאז אימוץ החוקה החדשה שנכנסה לתוקף ב-1 בינואר 2012. תוצאות הבחירות קבעו כי ברית המפלגות פידס-מפלגת העם שמרו על כוחן של שני שלישים מהפרלמנט הקודם וכך ויקטור אורבן זכה בכהונה נוספת.

== מערכת הבחירות ==
199 חברי האספה הלאומית נבחרים בשתי הצבעות. 106 נבחרים בשיטה רובית פשוטה, ו-93 הנותרים נבחרים בשיטת הייצוג היחסי. אחוז החסימה עמד על 5%, אבל במקרה של קיום ברית פוליטית (בלוק טכני), אחוז החסימה עולה ל-10% ואם הברית מורכבת משלוש מפלגות ויותר-15%. חלוקת המושבים מתבצעת בשיטת ה-d'Hondt.

== תצאות הבחירות ==
{| class="wikitable"
|+אחוזי הצבעה לפי שעות
!7:00
!9:00
!11:00
!13:00
!15:00
!17:00
!18:30
!Overall
|-
|2.24%
|13.17%
|29.93%
|42.32%
|53.64%
|63.21%
|68.13%
|70.22%
|}

{| class="wikitable centre" style="text-align:right"
| colspan="12" |300x300 פיקסלים
|-
! colspan="2" rowspan="2" |מפלגה
! colspan="3" |ייצוג יחסי
! colspan="3" |רובנית
! colspan="2" |סך הכל
|-
!קולות
!%
!מושבים
!קולות
!%
!מושבים
!מושבים
!±
|-
| style="background:#ff6a00" |
| align="left" |פידס-מפלגת העם
|2,824,551
|49.27
|42
|2,636,201
|47.89
|91
|133
|
|-
| style="background:#000" |
| align="left" |התנועה להונגריה טובה יותר
|1,092,806
|19.06
|25
|1,276,840
|23.20
|1
|26
| 3
|-
| style="background:#c1001f" |
| align="left" |המפלגה הסוציאליסטית ההונגרית
|682,701
|11.91
|12
|622,458
|11.31
|8
|20
|10
|-
| style="background:#a0cf67" |
| align="left" |פוליטיקה טובה יותר
|404,429
|7.06
|7
|312,731
|5.68
|1
|8
| 3
|-
| style="background:#0067aa" |
| align="left" |הקואליציה הדמוקרטית
|308,161
|5.38
|6
|348,176
|6.33
|3
|9
| 5
|-
| style="background:#8e6fce" |
| align="left" |מומנטום
|175,229
|3.06
|0
|75,033
|1.36
|0
|0
| חדש
|-
| style="background:grey" |
| align="left" |מפלגת הכלב בעל שני הזנבות
|99,414
|1.73
|0
|39,763
|0.72
|0
|0
| חדש
|-
| style="background:#fed500" |
| align="left" |ביחד
|37,562
|0.66
|0
|58,591
|1.06
|1
|1
| 2
|-
| style="background:#0047ab" |
| align="left" |ממשלה עצמאית לאומית של גרמנים בהונגריה
|26,477
|0.46
|1
| colspan="3" |
|1
| 1
|-
| style="background:#eee" |
| align="left" |עצמאי
| colspan="3" |
|55,612
|1.01
|1
|1
| 1
|- style="font-weight:bold"
| colspan="2" align="left" |סך הכל
|5,732,283
|100
|93
|5,504,530
|100
|106
|199
|0
|}

{| class="wikitable"
|-
| colspan="2" align="left" |קולות כשרים
|5,732,283
|98.97
|-
| colspan="2" align="left" |קולות פסולים\לבנים
|59,585
|1.03
|-
| colspan="2" align="left" |סך הכל
|5,791,868
|100
|-
| colspan="2" align="left" |אחוזי הצבעה
|8,312,173
|70.22
|- class="sortbottom"
| colspan="11" align="left" |Source: [http://www.valasztas.hu/dyn/pv18/szavossz/hu/l22.html National Election Office]
|}

==קישורים חיצוניים==

== הערות שוליים ==

קטגוריה:הונגריה: פוליטיקה
קטגוריה:מערכות בחירות פרלמנטריות
קטגוריה:2018 בפוליטיקה
אגן הים התיכון (תוכנית רדיו)

אגן הים התיכון היא תוכנית רדיו המשודרת ברשת כאן גימל בימי שישי ב-9:00 בבוקר ומתמקדת במוזיקה מזרחית ים תיכונית.

==היסטוריה==
התוכנית עלתה לראשונה לשידור בשנת 1985 ברשת ג', בעקבות ביקורת על אי השמעת מוזיקה מזרחית בערוצי הרדיו והטלוויזיה. עם הקמת תאגיד השידור הישראלי עברה התוכנית לכאן גימל.

בתוכנית מושמעים שירים בסגנון המוזיקה המזרחית ים תיכונית ומתארחים אמנים שונים בז'אנר.
בין מגישי התוכנית בעבר שמעון פרנס, מנחם פרי, אבנר נעים, ורד יפתחי גרין ואיציק ג'והן. כיום מגישה ועורכת את התוכנית מיכל אסולין. התוכנית משודרת במשך חמש שעות בימי שישי בבוקר, ומוקרנת בחלקה בערוץ כאן 11.

==קישורים חיצוניים==
* [https://www.kan.org.il/radio/program.aspx/?progId=1089 אגן הים התיכון], באתר תאגיד השידור הציבורי

==הערות שוליים==

קטגוריה:תאגיד השידור הישראלי: תוכניות וסדרות רדיו
קטגוריה:מוזיקה מזרחית
הייזל אייבל

הייזל המפל אייבל (באנגלית: Hazel Hempel Abel; 10 ביולי 1888 — 30 ביולי 1966) הייתה אשת ציבור אמריקאית שכיהנה כחברת הסנאט של ארצות הברית מטעם מדינת נברסקה מנובמבר עד דצמבר 1954. אחרי התפטרותה מהסנאט המשיכה לעסוק בפעילות ציבורית עד שהלכה לעולמה.

== ביוגרפיה ==
אייבל נולדה בעיר פלטסמות' שבדרום נברסקה. היא למדה בבתי הספר הציבוריים של אומהה, וסיימה את לימודיה באוניברסיטת נברסקה בלינקולן ב-1908. היא עבדה כמורה למתמטיקה בתיכון וכמנהלת בתי ספר על-יסודיים במספר יישובים בנברסקה. אחר כך עבדה כמזכירה וגזברית, ובסופו של דבר כנשיאת חברת הבנייה של בעלה.

הבל הייתה ציר בוועידות הרפובליקניות של מדינת נברסקה בשנים 1939–1948 ולאחר מכן בשנים 1952–1956. ב-1954 נבחר הבל לסגנית יושב ראש הוועדה הרפובליקנית המרכזית של המדינה. באותה שנה היא נבחרה להשלים את כהונתו של הסנאטור דווייט גריזוולד, שנפטר בעודו מכהן בתפקידו. בכך נהפכה אייבל לאישה הראשונה שנבחרה ל מטעם מדינת נברסקה, כמו גם לאישה הראשונה שקדמה לה בתפקיד אישה אחרת (אווה בורינג מונתה לאייש את מושבו של גריזוולד באופן זמני עד לקיום בחירות מיוחדות). היא כיהנה בסנאט החל מנובמבר 1954 עד להתפטרותה ביום האחרון של אותה השנה.

בזמן כהונתה בסנאט הצביעה בעד החלטת הסנאט לגנות את הסנאטור ג'וזף מקארתי ממדינת ויסקונסין כמי שהתנהג "באופן שיש בו כדי להביא לסנאט אי כבוד ומוניטין גרוע". תקופת הכהונה ה-15 של חטיבת הסנאטורים השנייה מנברסקה, שנמשכה בין 3 בינואר 1949 עד 3 בינואר 1955, הייתה יוצאת דופן בכך ששישה סנאטורים שונים כיהנו בה, בהם אייבל הייתה החמישית.

היא הייתה ציר בוועידת החינוך בבית הלבן ב-1955, ויו"ר המשלחת של נברסקה בכינוס הוועדה הרפובליקנית הלאומית לקראת הבחירות לנשיאות ארצות הברית 1956. בשנים 1955–1959 הייתה חברה בוועדת המאה של תאודור רוזוולט. היא גם שימשה כנשיאה ומייסדת "פדרציית הנשים הרפובליקניות של נברסקה", והייתה חברה במועצת המנהלים במכללת דויין ובמכללת ווסליאן שבנברסקה. ב-1960 התמודדה אייבל, ללא הצלחה, למועמדות המפלגה הרפובליקנית לתפקיד מושל נברסקה.

ב-30 ביולי 1966 הלכה אייבל לעולמה בלינקולן ונטמנה בבית העלמין וייוקה (Wyuka) שבאותה העיר.

== קישורים חיצוניים ==

* 
* 

קטגוריה:חברי הסנאט של ארצות הברית מנברסקה
קטגוריה:סנאטוריות חברות המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:בוגרות אוניברסיטת נברסקה–לינקולן
קטגוריה:בוגרי אוניברסיטת נברסקה–לינקולן
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1966
קטגוריה:אמריקאים שנפטרו ב-1966
טור דה ל'אווניר

טור דה ל'אווניר (בצרפתית: Tour de l'Avenir, באנגלית: Tour of the Future) הוא מרוץ אופניים עד גיל 23, שנערך על פני 10 קטעים והחל לראשונה בשנת 1961, אז ניצח גוידו דה רוסו האיטלקי. שיאן הניצחונות במרוץ הוא סרג'יי סוחורוטצ'נקוב מברית המועצות, שניצח פעמיים. 
המרוץ נוצר בשנת 1961 על ידי אחד מהעורכים של עיתון הל'אקיפ.

המרוץ נחשב לטור דה פראנס של רוכבים עד גיל 23, המנצחים בו מיועדים להפוך לכוכבים הגדולים של הענף והוא מרוץ היוקרתי ביותר לרוכבים צעירים, בין המנצחים במרוץ אפשר למצוא את פליצ'ה ג'ימונדי (מנצח הטור דה פראנס, הוואלטה אספנייה והג'ירו ד'איטליה שלוש פעמים), גרג למונד (מנצח הטור דה פראנס), מיגל אינדוראין (מנצח הטור דה פראנס חמש פעמים). ובשנים האחרונות, נאירו קינטנה (מנצח הוואלטה אספנייה והג'ירו ד'איטליה) ואיגן ברנל (מנצח הטור דה פראנס). מ-2008, עבר המרוץ להיות במתכונת לאומית (נבחרות לאומיות).

== מנצחים אחרונים ==
{|class="wikitable"
!שנה!!רוכב||קבוצה
|-
|1999||אונאי אוסה||באנסטו
|-
|2000||איקר פלורס||אוסקלטל - אוסקדי
|-
|2001||דניס מנצ'וב||באנסטו
|-
|2002||יבגני פטרוב||מאפי קוויק סטפ
|-
|2003||אגוי מרטינז||אוסקלטל אוסקדי
|-
|2004||סילבן קלזטי||R.A.G.T. Semences
|-
|2005|| לארס באק||קבוצת CSC
|-
|2006||מויסס דונאס||אגריטובל
|-
|2007||באוקה מולמה||רבובנק
|-
|2008||יאן בקלאנטס||נבחרת לאומית
|-
|2009||רומן סיקאר||נבחרת לאומית
|-
|2010||נאירו קינטנה||נבחרת לאומית
|-
|2011||אסטבן צ'אבס||נבחרת לאומית
|-
|2012||וורן ברגיל||נבחרת לאומית
|-
|2013||רובן פרננדז||נבחרת לאומית
|-
|2014||מיגל אנחל לופס||נבחרת לאומית
|-
|2015||מארק סולר||נבחרת לאומית
|-
|2016||דויד גאודו||נבחרת לאומית
|-
|2017||איגן ברנל||נבחרת לאומית
|-
|2018||טאדיי פוגאצ'אר||נבחרת לאומית
|-
|2019||טוביאס פוס||נבחרת לאומית
|-
|2021||טוביאס יוהאנסון||נבחרת לאומית
|-
|2022||קיאן אויטדברוקס||נבחרת לאומית
|-
|2023||איזק דל טורו||נבחרת לאומית
|-
|2024||ג'וזף בלקמור||נבחרת לאומית
|}

== קישורים חיצוניים ==

* 

קטגוריה:צרפת: מרוצי אופניים
הבחירות הפרלמנטריות בהונגריה 2014

הבחירות הפרלמנטריות בהונגריה 2014 התקיימו ב-6 באפריל 2014. מערכת זו היא מערכת הבחירות השביעית בה מתקיימת מערכת רב מפלגתית ומערכת הבחירות הראשונה מאז אימוץ החוקה החדשה שנכנסה לתוקפה ב-1 בינואר 2012. תוצאות הבחירות קבעו כי ברית המפלגות איחוד האזרחים ההונגרי-מפלגת העם שמרו על כוחן של שני שלישים מהפרלמנט הקודם וכך ויקטור אורבן זכה בכהונה נוספת.

== שיטת הבחירות ==
לראשונה מאז הפכה הונגריה לדמוקרטיה, שיטת הבחירות החדשה קבעה בין היתר כי שיטת בחירת המועמדים תיעשה בחלקה (106 מתוך 199 מושבים) על פי שיטה רובית פשוטה, ולא מוחלטת. 93 הנותרים נבחרים בשיטת הייצוג היחסי. אחוז החסימה עמד על 5%, אבל במקרה של קיום ברית פוליטית (בלוק טכני), אחוז החסימה עולה ל-10% ואם הברית מורכבת משלוש מפלגות ויותר-15%. חלוקת המושבים מתבצעת בשיטת ה-d'Hondt. סך כל חברי הפרלמנט על פי השיטה החדשה, 199 במקום 386 חברי פרלמנט שהיו עד לשינוי החוקתי.

== תוצאות הבחירות ==

{| class="wikitable"
|+אחוזי הצבעה לפי שעות
!7:00
!9:00
!11:00
!13:00
!15:00
!17:30
!Overall
|-
|1.64%
|9.5%
|23.23%
|34.33%
|45.02%
|56.77%
|61.73%
|}

== קישורים חיצוניים ==

== הערות שוליים ==

קטגוריה:מערכות בחירות פרלמנטריות
קטגוריה:2014 בפוליטיקה
קטגוריה:הונגריה: פוליטיקה
Lemon Tree (שיר של ויל הולט)

Lemon Tree (בעברית: עץ לימון) הוא שיר עממי שכתב ויל הולט בשלהי שנות ה-50. המנגינה מבוססת על השיר העממי הברזילאי Meu limão, meu limoeiro אותו עיבד מוזיקלית חוסה קרלוס בורל בשנת 1937, ואשר הפך לפופולרי בעקבות ביצועו של הזמר הברזילאי וילסון סימונל. השיר משווה אהבה לעץ לימון: "עץ לימון יפה מאוד, ופרח הלימון מתוק, אבל את הפרי המסכן של הלימון אי אפשר לאכול".

==גרסאות כיסוי==
לאורך השנים, מספר אמנים ביצעו גרסת כיסוי לשיר, ביניהם פיטר, פול ומרי, צ'אד וג'רמי, שלישיית קינגסטון, המשחרים, בוב מארלי והוויילרס, הרב אלפרט, סנדי שו ורוג'ר ויטאקר. בשנת 1965 הקליט טריני לופז את הגרסה המצליחה ביותר של השיר, שהגיעה למקום ה-20 במצעד בילבורד הוט 100 ולמקום השני במצעד Middle Road Singles, גם כן של בילבורד.

בעברית קיימות גרסאות כיסוי של ישראל יצחקי ואריק איינשטיין (אריק והאינשטיינים - עץ הלימון מ-1966)

==בתרבות הפופולרית==
השיר עובד לג'ינגל עבור פרסומת בשנות ה-60 למותג ניקיון בניחוח לימון.

ישנה התייחסות לשיר בסדרה "סיינפלד", בפרק 4 של עונה 2 ששמו "The Phone Message". כמו כן, ישנה התייחסות לשיר בסדרה "נשואים פלוס", בפרק 5 של עונה 6 ששמו "Lookin' for a Desk in All the Wrong Places".

== קישורים חיצוניים ==

==הערות שוליים==

קטגוריה:שירי 1965
קטגוריה:שירים באנגלית
קטגוריה:מוזיקה ברזילאית
קטגוריה:שירים על עצים
יחסי סיירה לאון – ספרד

יחסי סיירה לאון–ספרד הם היחסים הדיפלומטיים הרשמיים שבין הרפובליקה של סיירה לאון לבין ממלכת ספרד.

== סקירה כללית ==
היחסים של ספרד עם סיירה לאון הם רופפים מאוד ושתי המדינות לא משתפות פעולה כלל באופן מסורתי. היא גם לא הופיעה בתוכנית המתאר של ספרד לשיתוף פעולה באזור מערב אפריקה לשנים 2013 עד 2016. עם זאת בשנים האחרונות חלה עלייה בשיתוף הפעולה בין שתי המדינות, בין היתר בארגונים מולטילטרליים שונים דוגמת האומות המאוחדות.

== נציגויות דיפלומטיות ==
* סיירה לאון אינה מיוצגת בספרד בדרג השגרירות. סיירה לאון מיוצגת בספרד בדרג הקונסולרי באמצעות שתי קונסוליות שהיא מחזיקה במדריד (עיר הבירה של ספרד), ובלאס פאלמאס דה גראן קנריה. ספרד האמינה את שגרירותה שבאביג'אן שבחוף השנהב על סיירה לאון.
* ספרד אינה מיוצגת בסיירה לאון בדרג השגרירות. ספרד מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה. סיירה לאון האמינה את שגרירותה שבלונדון, בירת הממלכה המאוחדת על ספרד.

== קישורים חיצוניים ==
* [http://www.exteriores.gob.es/Documents/FichasPais/SIERRALEONA_FICHA%20PAIS.pdf Ficha de Sierra Leona], אתר משרד החוץ של ספרד

== הערות שוליים ==
ניקולה גולאן

ניקולה גולאן (בסרבית: Никола Гулан; נולד ב-23 במרץ 1989) הוא כדורגלן סרבי המשחק בעמדת המגן השמאלי בקולובארה.

==קריירה==
גולאן התחיל את הקריירה שלו במחלקת הנוער של פרטיזן בלגרד, ובעונת הצטרף לקבוצה הבוגרת.

ב-4 באוגוסט 2007 חתם לארבע שנים בפיורנטינה מהסרייה א' תמורת 2.8 מיליון אירו. בתחילת עונת הוקפא כיוון שפיורנטינה עברה את מחסת הזרים ובינואר הושאל לסמפדוריה.

ב-2 בפברואר 2009 הושאל למינכן 1860 מהבונדסליגה השנייה עד תום העונה. ב-12 באפריל 2009 גולאן ערך את הופעת הבכורה שלו בקבוצה בהפסד 2–3 לטוס קובלנץ.

באוגוסט הושאל לנאפולי.

ב-26 בספטמבר 2010 רשם את הופעת הבכורה שלו בפיורנטינה בניצחון 0–2 נגד פארמה.

בינואר הושאל גולאן לקייבו ורונה עד לסיום העונה. ב-6 באוגוסט 2012 חתם במודנה

בתום עונת שוחרר ממדונה, וב-28 ביוני 2013 חתם לשנתיים בפרטיזן בלגרד.

ב-1 בספטמבר 2014 חתם במאיורקה.

ב-23 ביולי 2015 חתם במוסקרון מליגת העל הבלגית. בקיץ שוחרר מהמועדון, אך שב אליו ב-29 בספטמבר.

ב-5 בספטמבר 2019 חתם לשנתיים בהפועל חיפה.

ב-20 באוקטובר 2020, גולאן חתם בהאקן מליגת העל השוודית.

==קישורים חיצוניים==

* 

==הערות שוליים==

קטגוריה:כדורגלנים סרבים
קטגוריה:מגני כדורגל סרבים
קטגוריה:בלמי כדורגל סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני פיורנטינה
קטגוריה:כדורגלני סמפדוריה
קטגוריה:כדורגלני מינכן 1860
קטגוריה:כדורגלני מיורקה
קטגוריה:כדורגלני מוסקרון
קטגוריה:כדורגלני הפועל חיפה
קטגוריה:כדורגלני האקן
קטגוריה:כדורגלנים באולימפיאדת בייג'ינג (2008)
קטגוריה:כדורגלנים זרים בישראל
קטגוריה:ספורטאים סרבים באיטליה
קטגוריה:ספורטאים סרבים בספרד
קטגוריה:ספורטאים זרים בבלגיה
קטגוריה:ספורטאים סרבים בישראל
קטגוריה:ספורטאים זרים בשוודיה
קטגוריה:ספורטאים זרים במלטה
קטגוריה:סרבים שנולדו ב-1989
עדן דרסו

שלומית עדן דרסו (נולדה ב-21 בפברואר 1998; ידועה לעיתים כעדן די) היא ראפרית, זמרת ופזמונאית ישראלית.

==ביוגרפיה==

נולדה וגדלה בשכונת קריית משה שברחובות. הוריה עלו לישראל במבצע שלמה יחד עם חמשת אחיה הגדולים. בצבא שירתה כסמב"צית בעיר הבה"דים.

== קריירה ==
דרסו החלה את דרכה ב-2017 כאשר הוציאה את השיר "הכל נפלא". בהמשך השנה הוציאה יחד עם די ג'יי מש וכהן@מושון את השיר "יהיה מה שיהיה" מתוך אלבומו של די ג'יי מש "מחט על תקליט".

במאי 2018 התארחה בשירו של עידו מימון "שבילים חדשים" מתוך אלבומו השני, "זכרונות מהעתיד". באוגוסט 2018 הוציאה יחד עם די ג'יי מש אלבום משותף בשם "כתר שקוף", הכולל הופעות אורח של מיכאל סוויסה ואורי שוחט; מתוך האלבום יצא הסינגל "אוטובוסים". ב-2019 יצרו דרסו ודי ג'יי מש רמיקס לשיר זה יחד עם הצמד יאנג בויז. בספטמבר 2018 הוציאה יחד עם כהן@מושון את השיר "ביג באנג". בנובמבר 2018 השתתפה בשיר "פרפר" של עטר מיינר לצד דור3, אשר לקח חלק באלבום "עטר מיינר".

כמו כן, בשנת 2018 השתתפה בסדרת הדוקו מוזיקלית "ביטים" של HOT.

בספטמבר 2019 התארחה בשירו של ישי סוויסה, "מה זה בכלל משנה" לצד מיכאל סוויסה, טל טירנגל ורביד פלוטניק. חודש לאחר מכן הוציאה את השיר "Eden D".

ב-14 בפברואר 2020 הוציאה את הסינגל "הכל חוץ מהלב" בהפקתו של הפנר. במאי 2020, שיתפה פעולה עם מיכאל סוויסה בשיר "ידיים ריקות", במסגרת האלבום "חבילה עוברת". באותו החודש, ביצעה את השיר "Tinanay" באנגלית, במסגרת הפרויקט של המוזיקאים אורי קפלן ותמיר מוסקט "Digital Monx". ב-7 ביולי יצא האלבום "חרבות בפיתה" של הראפר פלד, בו התארחה בשיר "אלפים". ב-28 באוגוסט הוציאה דרסו את הסינגל "תמיד".

במרץ 2021 כתבה יחד עם קרן פלס את השיר "בום" במסגרת פרויקט משותף של גלגלצ ויוטיוב לקידום נשים במוזיקה הישראלית. ב-30 באפריל התארחה בשיר "קחי אותי לסיני" של הראפר שקל. ב-19 באוגוסט של אותה השנה הוציאה את הסינגל "כל סוף יום" בשיתוף עם כהן ולאבה דום.

בפברואר 2021, השתתפה דרסו בפרסומת לביסלי לצידו של הזמר איתי לוי. בשנת 2023 הוציאה ביחד עם מגפונים ועופרה בלי עופרה את שיר הגאווה "בורחת בזריחה" שנבחר במאקו כ"שיר הגאווה הכי טוב של 2023".

בשנת 2024 השתתפה בשיר "תסמוך עליי" של להקת ג'יין בורדו שהופיע באלבום האולפן הרביעי שלהם, "כישוף".

== דיסקוגרפיה ==
=== אלבומי אולפן ===
* 2018: כתר שקוף <small>(עם די ג'יי מש)</small>
* 2022: משולש קדוש

== קישורים חיצוניים ==

* 
* 
* 

==הערות שוליים==

קטגוריה:ראפריות ישראליות
קטגוריה:רחובות: אישים
קטגוריה:פזמונאיות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:ראפריות יהודיות
קטגוריה:ראפרים יהודים
קטגוריה:ישראליות שנולדו ב-1998
קטגוריה:ישראלים שנולדו ב-1998
מה לך ילדה

מה לך ילדה הוא פזמון שכתב והלחין משה נגר וידוע בביצועו של זוהר ארגוב.

==רקע==
את השיר כתב משה נגר לבתו, בעקבות גירושיו.

נגר עצמו הקליט את השיר, והגיש אותו להשמעה ברשימת המועמדים למצעדי הפזמונים השבועיים של גלי צה"ל ושל רשת ג' באפריל–מאי 1978. השיר לא התקבל ונגנז.
ב־1979 הקליט יחזקאל מטרי את השיר עבור האלבום "אהבת תימן". השיר בביצועו של מטרי לא זכה לפרסום רב. השיר הוצע לשימי תבורי אשר סרב, והפנה את נגר אל זוהר ארגוב. ארגוב הקליט את השיר בעיבוד של יגאל חרד עבור אלבום הבכורה שלו "אלינור", שכלל כולו גרסאות כיסוי.
השיר משמש כשיר נאצה אצל אוהדי הכדורגל בישראל.

==קישורים חיצוניים==

* 

==הערות שוליים==

קטגוריה:שירי 1979
קטגוריה:שירים בעברית
קטגוריה:שירי זוהר ארגוב
קטגוריה:סינגלים בהוצאת האחים ראובני
בית הכנסת קהל בילאווה בסרייבו

בית הכנסת הספרדי "קהל בילאווה" בסרייבו (בלאדינו: Il Kal Di La Bilava) היה בית כנסת אשר פעל בשכונת ביילאווה שבעיר סרייבו בבוסניה, בין השנים 1901–1941. בתקופת מלחמת העולם השנייה, לאחר הפלישה ליוגוסלביה הופקע בית הכנסת על ידי שלטונות האוסטאשה ושימש כבית מעצר.

==היסטוריה==

קהילה יהודית ספרדית התקיימה בסרייבו החל מאמצע המאה ה-16. ב-1581 נחנך "בית הכנסת קהל ישן" אשר מוקם בתוך שכונת החצר היהודית בעיר שנקראה "אֶל קוֹרְטִיז'וֹ" (El Cortijo, מלאדינו: החצר). לאחר המלחמה העות'מאנית-רוסית (1877–1878) השתלטה האימפריה האוסטרו-הונגרית על שטחי בוסניה והעיר סרייבו עברה תנופת פיתוח ובינוי שהוביל לגידול במספר התושבים ובכלל זה בני הקהילה היהודית. בראשית המאה ה-20 מנתה הקהילה למעלה מ-4,000 נפשות. מבנה בית הכנסת קהל ישן היה צר מלהכיל את מספר המתפללים ובמקביל התיישבו בני הקהילה היהודית באזורים שונים העיר. בשכונת ביילאווה (בבוסנית: Bjelave) התגוררו משפחות יהודיות רבות והיא כונתה בפיהם בילאווה.

==המבנה==
ב-1892 נוסדה העמותה "חברת בית תפילה" על ידי אברהם פאפו ומטרתה להקים בית כנסת "פרטי" שלא באמצעות מוסדות הקהילה בשכונת ביילאווה. ב-1901 הוקם בית הכנסת. הבניין עוטר בחזיתו במגיני דוד ובתבליטי מנורת שבעת הקנים. בבית הכנסת פעלו שתי ישיבות: ישיבת "עונג שבת" וישיבת "אהבת בחורים". ב-1914 נוסדה במקום עמותה בשם "עזרת יתומים" על ידי בן ציון פינטו ומשה מאיסטרו (שכונה "חם בוכור", Ham Bohor) והמבנה נרכש והועבר לבעלות העמותה. במהלך מלחמת העולם השנייה, באפריל 1941 לאחר החלת שלטון האוסטאשה, הופקע הבניין מידי העמותה והוסב למתקן כליאה. לאחר המלחמה שימש משכן למספר ארגונים מטעם שלטונות יוגוסלביה וכן למגורים. בראשית המאה ה-21 נאבקו ראשי הקהילה בסרייבו לקבל את המבנה בחזרה לרשותם, וסירבו להצעה להפעילו בדמי שכירות סמליים.

==קישורים חיצוניים==

* [https://www.youtube.com/watch?v=_KWeckrzLwg בית הכנסת קהל בילאווה], בערוץ JewishHeritageMasa באתר יוטיוב 

==הערות שוליים==

קהל בילאווה
סרייבו
נילס שומאן

נילס שומאן (גרמנית: Nils Schumann; נולד ב-20 במאי 1978) הוא אתלט עבר גרמני, זוכה מדליית הזהב בריצת 800 מטר באולימפיאדת 2000, פרש מעולם הספורט בשנת 2009. בחמש השנים שקדמו לפרישתו מיעט להשתתף בתחרויות לאומיות עקב פציעות.
== קריירה ==
שומאן, יליד באד פרנקנהאוזן, החל את הקריירה שלו ככדורגלן בשנת 1984 לפני שהפך לאתלט. הוא זכה במדליית זהב בריצת 800 מטרים באולם באליפות אירופה באתלטיקה בשנת 1998 בולנסיה ספרד. באליפות אירופה בבודפשט זכה שוב במדליית זהב באותו מקצה, אך הפעם בפער זעיר לעומת מתחריו. שבועות ספורים לאחר מכן זכה פעם נוספת בריצת 800 מטרים באליפות העולם ביוהנסבורג.

עלה לגמר אליפות העולם באתלטיקה בשנת 1999, אך סיים רק במקום ה-8. עד לאולימפיאדת סידני לא רשם שום הישג משמעותי בשנת 2000. בתחרות הקדם באולימפיאדה עקף במהרה את המתחרים ועלה לגמר. במקצה הגמר באולימפיאדה, כאשר נותר לקו הסיום כ-50 מטרים החלף לרוץ בספרינט חזק ופתח פער ניכר על יתר המתחרים. וילסון קיפקטר שייצג את דנמרק, נצמד אליו ברגעי הריצה האחרונים אך הפסיד לשומאן. בשנה העוקבת, שומאן הגיע למקום החמישי באליפות העולם באתלטיקה באדמונטון.

שומאן זכה אף במדליית ארד באליפות אירופה של שנת 2002 בריצה, אך באולימפיאדת אתונה בשנת 2004 לא הצליח להגן על תוארו בשל פציעות ספורט מרובות שספג באותה השנה.

==קישורים חיצוניים==

קטגוריה:אתלטים באולימפיאדת סידני (2000)
קטגוריה:אלופים אולימפיים מגרמניה
קטגוריה:אלופים אולימפיים: ריצת 800 מטרים (גברים)
קטגוריה:גרמנים שנולדו ב-1978
פוינט פלזנט (ניו ג'רזי)

פוינט פלזנט (באנגלית: Point Pleasant) הוא רובע במחוז אושן שבניו ג'רזי. לפי מפקד האוכלוסין האמריקאי משנת 2010, אוכלוסיית הרובע הייתה 18,392 נפשות, ירידה של 914 נפשות (4.7%-) ממפקד האוכלוסין של שנת 2000. 

פוינט פלזנט הוכרזה כרובע בחקיקת ניו ג'רזי ב־21 באפריל 1920, מתוך חלקים של העיירה בריק טאונשיפ בהתבסס על תוצאות משאל עם שהתרחש ב־19 במאי אותה השנה. הרובע אוחד מחדש ב־12 במרץ 1928. פוינט פלזנט שונה מפוינט פלזנט ביץ', שהיא קהילה נפרדת.

== היסטוריה ==
סביב 1500 לספירה, האזור שכלל את פוינט פלזנט העתידית היה נקודת המפגש הטקסי של אינדיאני שבט לֶנַפֵּה שקראו לה "ארץ העצים הגבוהים". ב־1665 לערך, המתיישבים האירופאים הראשונים הגיעו למקום, בעיקר דייגים, חקלאים ובוני סירות.

ב־15 בפברואר 1850, המושל דניאל היינס וחוקת ניו ג'רזי הפרידה את מחוז אושן ממחוז מונמאות' ויצרו את עיירת בריק שכללה את אזור פוינט פלזנט. פוינט פלזנט קיבלה עצמאות מהעיירה ב־1920 אם כי משרד הדואר המקומי נקרא "פוינט פלזנט המערבית" עד 1956. לפי האתר הרשמי של הרובע, תושבים ותיקים עדיין משתמשים בשם זה. ראש העיר הראשון של העיירה היה מלוויל ב. פרקר שנבחר לאחר ש־ג'יי אייץ' הארווי סירב לשרת בתפקיד לאחר שזכה בבחירות. העיירה הייתה בתחילה עיירת נגרות אם כי נגרות לא הייתה דומיננטית בכלכלה המקומית.

== גאוגרפיה ==
בהתאם למרשם האוכלוסין האמריקאי, לרובע שטח כולל של 10.790 קמ"ר הכולל בתוכו 9.035 קמ"ר שטח קרקעי ו־1.755 שטח ימי (16.26%).

גבול הרובע מצפון נושק לנהר המנסקאן, ממזרח על ידי פוינט פלזנט ביץ', מדרום על ידי ביבר דאם קריק וממערב על ידי בריק טאונשיפ. הרובע מהווה בית לתעלת פוינט פלזנט שהושלמה ב־1925.

==קישורים חיצוניים==

* 

==הערות שוליים==

קטגוריה:ניו ג'רזי: גאוגרפיה
קטגוריה:יישובים שהוקמו ב-1920
בדידות מזהרת

בדידות מזהרת הוא רומן מאת עמיחי שלו. הספר יצא לאור בעברית בשנת 2015, במסגרת ספריה לעם של הוצאת עם עובד.

==הספר==
במרכז הספר עומדים ארקדי וחיים, עולים חדשים מברית-המועצות בתחילת שנות ה-90, העובדים במחלקת שרות חדרים במלון מפואר בתל אביב, שהוא בעצם מעין חדר מכונות גדול ומיוזע של החברה הישראלית. הספר כתוב בשני קולות, ובעיקר בפרקים המובאים מתוך קולו של ארקדי, ניכרת כתיבה אחרת מבחינה פואטית, יותר צפופה, קדחתנית, פיגורטיבית, מזכירה מאוד את הנובלה הראשונה ב"על החתרנות", אך גם שונה ממנה מאוד. גם בספרו זה מסתייע שלו ביצירות מוזיקליות על מנת להעצים את החוויה הסוריאליסטית בה נתונות הדמויות, בספר זה בחר המחבר להסתייע במלחין הקלאסי, סטרווינסקי.

צור ארליך כתב בביקורת על הספר:
:.

==קישורים חיצוניים==
* [https://www.am-oved.co.il/בדידות_מזהרת הספר] באתר הוצאת עם עובד
* [https://www.e-vrit.co.il/בדידות_מזהרת-details.aspx הפרק הראשון], באתר "עברית"

על הספר:
* 
* מיטל שרון, [https://www.mako.co.il/culture-books-and-theatre/books-reviews/Article-9e6dd1a9e22a251006.htm "השקופים"] באתר mako, פורסם בתאריך 3 בפברואר 2016
* חבצלת פרבר, [https://musaf-shabbat.com/2016/01/15/נסיעה-בסובארו-ללא-אור-חבצלת-פרבר/ "נסיעה בסובארו ללא אור"], במוסך מקור ראשון, 15 בינואר 2016
* רן בן־נון, [https://www.yediot.co.il/articles/0,7340,L-4773566,00.html "ספר"] באתר ידיעות אחרונות, 2 במרץ 2016
* רותי זוארץ, [https://www.maariv.co.il/culture/literature/Article-524221 "הסופר עמיחי שלו מסרב לשקוע במרה שחורה"] באתר מעריב, 1 בפברואר 2016

קטגוריה:ספרים ישראליים
קטגוריה:ספרים בעברית
קטגוריה:ספרי ספריה לעם
דלפין דה ויגאן

דלפין דה ויגאן (בצרפתית: Delphine de Vigan; נולדה ב-1 במרץ 1966) היא סופרת רבי-מכר ותסריטאית צרפתייה. כותבת נובלות.

== ביוגרפיה ==

נולדה בבולון-ביאנקור , שבצרפת.

== ספריה שתורגמו לעברית ==
* נו ואני, הוצאת כנרת זמורה-ביתן, מצרפתית: רמה איילון, 2012
* אל מול הלילה, הוצאת מודן, מצרפתית: רמה איילון, 2018
* מבוסס על סיפור אמיתי, הוצאת מודן, מצרפתית: רמה איילון, 2019
* רחשי תודה, דלפין דה ויגאן, כתר, מצרפתית: רמה איילון, 2022

==חיים אישיים==

דה ויגאן נשואה לפרנסואה בוסנל , עיתונאי, מבקר ספרות, מפיק ומגיש תוכניות ברדיו ובטלוויזיה. אם לשניים.

== קישורים חיצוניים ==

* [http://maraah-magazine.co.il/12291 לנגוע בלב התיעוב] במגזין "מראה"
* 
* 

קטגוריה:סופרות צרפתיות
קטגוריה:נשים זוכות פרסים
קטגוריה:תסריטאיות
קטגוריה:תסריטאים צרפתים
קטגוריה:סופרות צרפתיות הידועות בשם עט
קטגוריה:צרפתיות שנולדו ב-1966
ריילי 12/6

ריילי 12/6 (באנגלית: Riley 12/6) היא מכונית סלון אשר יוצרה במספר תצורות נוספות, מתוצרת יצרנית הרכב Riley Motor אשר יוצרה בין השנים 1932 – 1935 בבריטניה.

==תצורות==
* 4 דלתות - סלון.
* 2 דלתות - קופה.
* 2 דלתות - קבריולה.

==דגמים==

* "Riley 12/6 Ascot" - תצורת 2 דלתות, יוצר בין השנים 1933–1934, מחיר היחידה בשנת 1933 עמד על 338 לירה שטרלינג.
* "Riley 12/6 Kestrel" - תצורת 4 דלתות, יוצר בין השנים 1933–1935, מחיר היחידה בשנת 1933 עמד על 348 לירה שטרלינג.
* "Riley 12/6 Lincock" - תצורת 2 מושבים, יוצר בין השנים 1933–1934, מחיר היחידה בשנת 1933 עמד על 338 לירה שטרלינג.
* "Riley 12/6 Lynx" - תצורת 2 דלתות קבריולה, יוצר בשנת 1933, מחיר היחידה בשנת 1933 עמד על 338 לירה שטרלינג.
* "Riley 12/6 March (Special)" - תצורת 2 מושבים, תצורת 4 מושבים, יוצר בשנת 1933, מחיר היחידה בשנת 1933 עמד על 375 לירה שטרלינג.
* "Riley 12/6 Mentone" - תצורת 4 דלתות סלון, יוצר בין השנים 1933–1934
* "Riley 12/6 Trinity" - תצורת 4 מושבים קופה, יוצר בשנת 1933.
* "Riley 12/6 Falcon" - תצורת 4 דלתות סלון, יוצר בין השנים 1934–1935, מחיר היחידה בשנת 1934 עמד על 348 לירה שטרלינג.
* "Riley 12/6 Lynx" - תצורת 4 דלתות קבריולה, יוצר בין השנים 1934–1935, מחיר היחידה בשנת 1934 עמד על 348 לירה שטרלינג.
* "Riley 12/6 MPH" - תצורת 2 מושבים, מכונית ספורט, יוצר בין השנים 1934–1935, מחיר היחידה בשנת 1934 עמד על 550 לירה שטרלינג.

== תמונות ==
<gallery mode="packed" heights="120">
קובץ: 1934 Riley 12-6 (40444779550).jpg | "ריילי 12/6", דגם "Kestrel" שנת 1934
קובץ:Riley 12-6 Ascot 1933.jpg | "ריילי 12/6", דגם "Ascot" שנת 1934 - קבריולה
קובץ:1933 Riley MPH prototype (8083405501).jpg | "ריילי 12/6", דגם "MPH", שנת 1933
קובץ: 1934 Riley MPH 126.jpg | "ריילי 12/6", דגם "MPH", שנת 1934
קובץ:1934 Riley 12 6 MPH rear.jpg | "ריילי 12/6", דגם "MPH", שנת 1934
</gallery>

==ראו גם==
* ריילי 12/4
* ריילי MPH
* ריילי 1.5

== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1932
קטגוריה:מכוניות בריטיות
12/6
מחלקת בתי הכלא הלאומית (ברזיל)

ניידת המחלקה.
מחלקת בתי הכלא הלאומית (בפורטוגזית: Departamento Penitenciário Nacional, בראשי תיבות: DEPEN), היא סוכנות אכיפת חוק פדרלית האחראית על אבטחה ומינהל מערכת הכלא הפדרלית בברזיל (Sistema Penitenciário Federal).

סוכנות זו אורגנה מחדש בשנת 2006, עם תקינת מספר תקנות וחוקים חדשים ובניית בתי כלא חדשים.

==תפקידים==
המחלקה אחראית
# לאכיפת חוק ופיקוח על יישום כללי האכיפה הפלילית בכל השטחים ומתקנים בניהולה;
# לשתף פעולה עם הסוכנויות הפדרליות באמצעות הסכמים, בהקמת מוסדות ושירותי עונשין, ביצוע השתלמויות לצוות בתי הסוהר וחינוך מקצועי של המורשעים והאסירים;
# תיאום ופיקוח על מתקני עונשין ומעצר פדרליים.

==מבנה==
DEPEN אחראית גם לתחזוקה המינהלית והכספית של המועצה הארצית למדיניות פלילית ועונשין - CNPCP ולניהול קרן העונשין הלאומית - FUNPEN. ה-DEPEN מחולק למנהלת ביצוע, נציב תלונות ושלוש מנהלות, דהיינו: מועצה מנהלתית, מועצת מדיניות הכליאה, מועצת מערכת הכלא הפדרלית.

== מערכת הכלא הפדרלית ==
מערכת הכלא הפדרלית נוצרה בשנת 2006, במטרה לאכלס אסירים בסיכון גבוה, עם הקמה וניהול של בתי כלא ביטחוניים מרביים בשטח ברזיל. בתי הכלא הפדרליים של ברזיל, שכל אחד מהם מאכלס 208 אסירים, כוללים מעקב באמצעות ציוד המזהה סמים וחומרי נפץ על בגדי המבקרים, גלאי מתכות, מצלמות נסתרות וחיישני נוכחות. כל אסיר מוחזק בתאים בודדים ומפוקח 24 שעות ביממה על ידי מעגל מצלמה בזמן אמת.

== בתי כלא פדרליים ==
ישנם חמישה בתי כלא פדרליים:
* פורטו וליו - רונדוניה
* מוסורו - ריו גראנדה דו נורטה
* קמפו גראנדה - מאטו גרוסו דו סול
* ברזיליה - המחוז הפדרלי
* קטאנדובאס - פראנה

== ראו גם ==
* המשטרה הפדרלית הברזילאית

== קישורים חיצוניים ==

* 
* [http://www.mj.gov.br/depen אתר רשמי, בפורטוגזית]

קטגוריה:ארגוני כליאה
קטגוריה:ברזיל: חוק ומשפט
קטגוריה:ארגוני אכיפת חוק
ריילי 12/4

ריילי 12/4 (באנגלית: Riley 12/4) היא מכונית סלון אשר יוצרה במספר תצורות נוספות, מתוצרת יצרנית הרכב Riley Motor אשר יוצרה בין השנים 1935–1938 בבריטניה.

=="ריילי 12/4"==
* מנוע קדמי.
* מנוע בנזין.
* מאייד מתוצרת "Zenith" / בחלק מהדגמים מאייד כפול.

===תצורות===

* 4 דלתות - סלון.
* 2 דלתות - קופה.
* 2 דלתות - קבריולה.
* מכונית מרוץ.

===דגמים===

* "Riley 12/4 Falcon" - בתצורת 4 דלתות - יוצר בין השנים 1934–1935.
* "Riley 1½ Falcon" - בתצורת 4 דלתות - יוצר בין השנים 1935–1936.
* "Riley 1½ Falcon" - בתצורת 4 דלתות - יוצר בין השנים 1936–1937.
* "Riley 12 4 Kestrel" - בתצורת 4 דלתות - יוצר בין השנים 1934–1935.
* "Riley 1½ Kestrel" - בתצורת 4 דלתות פסטבק סלון - יוצר בין השנים 1935–1938.
* "Riley 1½ Kestrel-Sprite" - בתצורת 4 דלתות פסטבק סלון - יוצר בין השנים 1936–1938.
* "Riley 12-4 Adelphi" - בתצורת 4 דלתות.
* "Riley 1½ Adelphi" - בתצורת 4 דלתות - יוצר בין השנים 1936–1938.
* "Riley 1½ Adelphi-Sprite" - בתצורת 4 דלתות - יוצר בשנת 1937.
* "Riley 1½ Merlin" - בתצורת 4 דלתות - יוצר בין השנים 1935–1936.
* "Riley 1½ Continental" - בתצורת 4 דלתות - יוצר בשנת 1937.
* "Riley 1½ Victor" - בתצורת 4 דלתות - יוצר בשנת 1938.
* "Riley-12-4 lynx" - בתצורת 2 דלתות קופה.
* "Riley-12-4 lynx" - בתצורת 2 דלתות קבריולה - יוצר בין השנים 1934–1935.
* "Riley 1½ Lynx " - בתצורת 2 דלתות קבריולה - יוצר בין השנים 1935–1938.
* "Riley 1½ Lynx-Sprite" - בתצורת 4 דלתות קבריולה - יוצר בין השנים 1936–1938.
* "Riley 1½ Touring Saloon" - בתצורת 2 דלתות קבריולה - יוצר בשנת 1938.
* "RILEY 12 4 SPECIAL" - בתצורת 1 מושב - - רודסטר קבריולה שהופעלה גם כמכונית מרוץ.
* "Riley TT Sprite" - רודסטר קבריולה שהופעלה גם כמכונית מרוץ.
* "Riley 1½ Sprite Sports" - בתצורת 2 מושבים - יוצר בין השנים 1936–1938.

== תמונות ==
<gallery mode="packed" heights="120">
קובץ: Riley-12-4-special-series-lynx-4-door 1 (15969279373).jpg | "ריילי 12/4" דגם "lynx", בתצורת 2 דלתות -קופה
קובץ:1934 Riley 12 4 Falcon (43163962784).jpg | "ריילי 12/4" דגם "Falcon", שנת 1934
קובץ:1934 Riley 12 4 Falcon (28944772257).jpg |"ריילי 12/4" דגם "Falcon", שנת 1934 - מבט לתא הנהג ולוח מחוונים
קובץ: Riley 12 4 Kestrel Saloon 1935.jpg | "ריילי 12/4" דגם "Kestrel", שנת 1935 
קובץ:1935 Riley 12-4 Kestrel, side view.jpg | "ריילי 12/4" דגם "Kestrel"
קובץ:Riley 1 1-2 (4138108819).jpg | "ריילי 12/4" דגם "Kestrel"
קובץ: Riley 12-4 Adelphi registered October 1936 1489cc per DVLA.jpg | "ריילי 12/4" דגם "Adelphi", שנת 1936
קובץ: 1935 Riley TT Sprite (20653460898).jpg | "ריילי 12/4" דגם "TT Sprite", שנת 1935
קובץ: Gaisbergrennen 2009 Bergfahrt 052.jpg | "ריילי 12/4" דגם "TT Sprite"
קובץ: RILEY 12 4 SPECIAL(1938) (4000495205).jpg | "ריילי 12/4" דגם "SPECIAL", שנת 1938
</gallery>

==ראו גם==
* ריילי 12/6
* ריילי MPH
* ריילי 1.5

== קישורים חיצוניים ==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות מרוץ
קטגוריה:דגמי מכוניות שהושקו ב-1935
קטגוריה:מכוניות בריטיות
12/4